"เคนิส ลูปัส"
พวกมันต้องอยู่ที่ไหนสักแห่งแถวนี้แน่ๆ
ไม่มีร่องรอย ไม่มีขน ไม่มีสัญญาณการออกล่า
เราล้มเลิกแผน แล้วไปขับรถออฟโร้ดในที่อุ่นๆ กันดีกว่า
เรายอมแพ้ไม่ได้ เรายังไม่ได้เริ่มด้วยซ้ำ
ต้องหาคำตอบว่าทำไมหมาป่าถึงหอน
ใช่ เจ้าเคราเทา ทำไมพวกมันถึงหอนแบบนั้น
เราไม่ต้องตามหาด้วยตาดีกว่ามั้ง
เราน่าจะต้องตามหาด้วยหูแทน
ความคิดเข้าท่า
ได้ยินไหม
ฉันละอยากให้มันเป็นแค่จินตนาการจัง
ถูกแล้ว เจ้าเคราเทา เสียงหอนของหมาป่าดังมาจากข้างหน้า
เจน เรามีโอกาสถูกหมาป่ากินมากแค่ไหน
หมาป่าแทบไม่โจมตีคนเลย เราต่างหากที่โจมตีพวกมัน
หนึ่งในสาเหตุที่หมาป่าใกล้สูญพันธุ์
เพราะพวกมันถูกล่าและจับ โดยคนที่ไม่เข้าใจพวกมัน
แปลว่าหมาป่าจะไม่กินฉันใช่ไหม
มีแนวโน้มน้อยมาก
แต่โอกาสไม่ใช่ 0% สินะ
ฝูงหมาป่านี่นา มีเพียบเลย
เธอคือคนเดียวที่ฉันรู้จัก ที่ดีใจสุดๆ เวลาตกอยู่ในอันตรายร้ายแรง
พวกมันดูมีความสุขจัง
ดูพวกมันส่ายหางสิ เหมือนหมาเลย
เพราะหมาสืบเชื้อสายมาจากหมาป่าไง
หมาเคยเป็นหมาป่าเหรอ
ใช่ จนพวกมันเริ่มคลุกคลีกับคนเมื่อนานมาแล้ว
แม้แต่พูเดิลด้วยเหรอ
แม้แต่พูเดิลก็ด้วย
ฉันอยากเลี้ยงหมาป่าจัง
ถ้านายอยากช่วยพวกมันล่ากวางมูส กวาง และกวางแคริบูละก็ได้
ว่าไงนะ
หมาป่าอยู่กันเป็นฝูง แปลว่าพวกมันทำทุกอย่างด้วยกัน
ล่าเหยื่อ นอน เล่น
พ่อแม่มักจะเป็นจ่าฝูง
พวกมันเป็นหัวหน้า และตัวอื่นๆ ต้องเชื่อฟังพวกมัน
เหมือนที่บ้านฉันเป๊ะ
แต่ฉันยังไม่รู้ ว่าเราจะหาคำตอบได้ไงว่าทำไมพวกมันถึงหอน
เจน
พวกมันหอนเพื่อคุยกันรึเปล่า
เจน
- หรือคุยกับหมาป่าฝูงอื่น หรือว่า… - เจน
ยัยหนูนี่น่ารักจัง แต่ทำไมมันอยู่ตัวเดียวล่ะ
ก็นั่นน่ะสิ แต่เธอรู้ได้ไงว่ามันเป็นตัวเมีย
หมาป่าตัวเมียตัวเล็กกว่าหมาป่าตัวผู้
มันอยู่ในฝูงตรงนั้นรึเปล่า
ถ้าอยู่ ฉันก็ไม่รู้ว่าทำไมมันถึงทิ้งฝูงมา
เราต้องไปหาคำตอบกัน
ฉันนึกว่าเราจะหาคำตอบว่าทำไมหมาป่าถึงหอน
เราทำสองอย่างได้นี่
ยิ่งเราเข้าใจหมาป่าได้มากเท่าไร
เราก็จะยิ่งช่วยให้คนอื่นๆ เลิกกลัวพวกมันได้
- มาเร็ว - จะไปไหน
รถตะลุยหิมะมันปีนต้นไม้ไม่ได้นี่นา
เราต้องเดินเท้าตามไป
ได้เวลาใส่รองเท้าลุยหิมะ
ฉันอยู่ตรงนี้น่าจะดีกว่ามั้ง
มีรอยอุ้งเท้าอีกรอยนึง ตรงนั้นก็มี
ใส่รองเท้าลุยหิมะเดินมันยากกว่าที่เห็นแฮะ ควรเรียกว่ารองเท้าลุยหิมะลำบากมากกว่า
เธอเดินวนมาที่เดิม
ไม่ใช่
มันเดินวนรอบเรา
ไหนเธอบอกว่าหมาป่าไม่กินคนไง ใช่ไหม
ใช่ไหม
ปั๊กสลีย์
กลับมานี่เร็ว
หวัดดีเจน หวัดดีเดวิด
- หวัดดี - ขอโทษแทนเจ้านี่ด้วย
ใช่ มันชอบวิ่งออกไป ตอนเราขนของมาไว้ข้างนอก
ใช่ไหม เจ้าเด็กหนีออกจากบ้านแสนน่ารัก ใช่แล้ว
น่ารักจัง ผมขอลูบมันได้ไหม
ได้สิ
คุณจะย้ายบ้านเหรอคะ คุณอับบาซี
เปล่า ฉันเอง
ฉันจะเริ่มเรียนมหาลัย ในเมืองเล็กๆ น่าอยู่เมืองนึง
มันอยู่ใกล้ทะเลมาก และอยู่ห่างจากพ่อแม่ฉันด้วย
ระวังเถอะ ซาเดีย
เดี๋ยวเราย้ายไปอยู่ห้องข้างๆ แล้วสมัครเรียนมหาลัยลูกซะเลยนี่
เนอะ ศาสตราจารย์ปั๊กสลีย์
แม่บอกว่ามันจะเป็นประสบการณ์ที่เยี่ยมมาก
พ่อเห็นรองเท้าวิ่งหนูไหม หนูหาไม่เจอเลย
ปั๊กสลีย์น้อยที่น่าสงสารไม่เห็นด้วย
พ่อว่ามันอยากตามลูกไปเรียนมหาลัย
พ่อคะ เดี๋ยวหนูมาเยี่ยมเรื่อยๆ
พ่อคิดว่าหนูจะไปซักผ้าที่ไหนได้ล่ะ
ไม่ต้องบอกพ่อเลย บอกมันนี่
ดูมันสิ ช้ำใจใหญ่แล้ว
ฉันจะแวะมาเยี่ยมแกเรื่อยๆ นะ
หนูสัญญา
เร็วเข้า เก็บของต่อเถอะ
ฉันคิดอะไรออกแล้ว มาเร็ว
จริงๆ ตอนนี้เรากำลังศึกษาเรื่องเคนิส ลูปัส ซึ่งเป็นบรรพบุรุษของปั๊กสลีย์
น่าจะเป็นชื่อทางวิทยาศาสตร์ของหมาป่า
เราอยากรู้ว่าทำไมพวกมันถึงหอน
และทำไมบางตัวถึงทิ้งฝูงไป
มันจะช่วยเราทำภารกิจได้ ถ้าเราพาปั๊กสลีย์ไปเดินเล่น
มันจะช่วยภารกิจของพวกเธอยังไง
เพราะหมาสืบเชื้อสายมาจากหมาป่า
การสังเกตการณ์ปั๊กสลีย์ จะทำให้เข้าใจหมาป่ามากขึ้น
- ใช่เลยค่ะ ซาเดีย - ความคิดดีมาก
เดี๋ยวแม่ฉันจะกลับมาพร้อมรถตู้ขนของแล้ว
ถ้าพวกเธอช่วยดูปั๊กสลีย์ให้
เราจะได้เก็บของเร็วขึ้น
ไปเลย
- ขอบคุณค่ะ - เราจะดูแลมันอย่างดี
ทำไมทิ้งพ่อไปกันหมดเลยล่ะ
การสังเกตการณ์แรก
มันชอบดมทุกอย่าง
และเห่าทุกอย่างด้วย
และฉี่ใส่ทุกอย่างอีกต่างหาก
สงสัยจังว่าหมาป่าทำเหมือนกันไหม
ดูเหมือนว่าหมาจะเห่าเป็นเหมือนหมาป่าเลย
เดี๋ยวนะ นี่ปั๊กสลีย์พยายามคุยกับรถพยาบาลเหรอ
และหมาป่าพยายามคุยกับปั๊กสลีย์เหรอ
ต้องใช่หมาป่าของเราแน่ๆ แต่มันพูดว่าอะไรน่ะ
"หอนโหล"
เก็ตมุกไหม
"หอนโหล" เหมือนฮัลโหลไง แต่หอนหน่อย
เสียงหอนของหมาป่าดังมาจากข้างหลัง ไปเร็ว
เจน เธอว่าเราควรเดินตามเสียงหอนไปเหรอ
จำได้ไหมว่าหมาป่ามันกระโดดใส่เรา
มันคงแค่อยากเล่นด้วยเฉยๆ เราจะสังเกตการณ์จากระยะไกล
นายจะสังเกตการณ์จากไกลๆ
เจ้าเคราเทา แกมากับฉัน
แกจะปกป้องฉันใช่ไหม
นั่นหมาป่าของเรา
แกว่ามันรออะไรอยู่
มันคิดว่าปั๊กสลีย์เป็นหมาป่าเหมือนมันเหรอ
มันพยายามเรียกหาเหรอ
เสียงอะไรน่ะ
ฉันจะหยุดสายจูงได้ไง
ไม่นะ ปกติหมาป่าไม่โจมตีคน แต่มันจะโจมตีหมา
- แต่มันคิดว่าเป็นหมาป่าเหมือนกันไม่ใช่เหรอ - ไม่แล้ว
ปั๊กสลีย์ กลับมานี่
พ่อคะ เห็นแปรงหวีผมของหนูไหม
มาทำอะไรในนี้คะ
มาดูว่าเราไม่ได้ลืมอะไรไว้
เจ้าเคี้ยวตุ้ย
จำได้ไหมตอนที่พ่อซื้อมันให้หนู
ชนะมันมาให้ลูกมากกว่า
ลูกเบสบอลมันลอยไปลงถังเองได้ที่ไหน
พ่อน่าจะหมดเงินกับเกมนั้น สักร้อยดอลลาร์ได้มั้ง
นั่นปั๊กสลีย์รึเปล่า
ว้าว ปั๊กสลีย์ทำให้มันกลัวจนหนีไป
มันอาจจะเหมือนหมาป่ามากกว่าที่เราคิด
ใครเป็นขาใหญ่แถวนี้ แกไง ใช่แล้วล่ะ
มันคงแปลกใจที่ปั๊กสลีย์ ไม่เหมือนหมาป่าตัวอื่นอย่างที่มันคิด
เราน่าจะพาปั๊กสลีย์ กลับไปหาคุณอับบาซีกับซาเดีย
แต่มันเพิ่งช่วยให้เรารู้ว่าหมาป่าหอนเพื่อคุยกัน
ก็จริง แต่มันไล่หมาป่าเราไปนี่นา
ถ้ามันทำแบบนั้นอีก เราจะไม่มีวันรู้ว่าทำไมมันถึงอยู่ตัวเดียว
ถูกของเธอ ฉันจะพามันกลับไปส่ง
พร้อมเดินต่อรึยัง ปั๊กสลีย์
ถ้าเจออะไรก็วิทยุมาบอกฉันนะ
ได้เลย
พวกเขาคงเริ่มขนของของซาเดีย ไปไว้บนรถตู้แล้วมั้ง
ฉันนึกอะไรออกแล้ว มาทำให้พ่อกับป๊าเห็นกัน ว่าฉันดูแลแกได้ดีแค่ไหน
แบบนี้พวกเขาอาจจะให้ฉันเลี้ยงหมาได้
มาเร็ว เจ้าลูกหมา
- หวัดดีค่ะ คุณนายอับบาซี - หวัดดีจ้ะ เจน
ถ้าเธอเจอซาเดียหรือสามีฉัน
ช่วยบอกพวกเขาให้รีบขนลังมาทีได้ไหม
- ได้ค่ะ - เยี่ยมเลย
เห็นแววหมาป่าบ้างไหม
เสียงหอนดังมาจากในตึกของเราเหรอ
รอด้วยสิ เจ้าเคราเทา
หวัดดีค่ะ คุณอับบาซี คุณนายอับบาซีตามหาคุณอยู่
- อยู่นี่เอง - ไงที่รัก
รู้นะว่าเราเช่ารถตู้คันนี้เป็นรายชั่วโมง
รีบไปเร็ว ไปๆ
เห็นมันไหม
ฉันก็ไม่เห็น มันหายไปไหนแล้ว
นั่นไม่ใช่หมาป่าตัวที่เราตามอยู่
มันตัวใหญ่กว่า แปลว่าเป็นตัวผู้
มันคงทิ้งฝูงมาเหมือนกันแน่ๆ
งี้ก็แปลว่าหมาป่าตัวเมีย ตอบเสียงเรียกของมันน่ะสิ
มันเลยเข้ามาใกล้
ฉันว่าเราจะได้คำตอบกันแล้ว เจ้าเคราเทา
อย่าลืมนะ ยิ่งแกทำตัวดีและน่ารักมากขนาดไหน
ฉันก็ยิ่งมีโอกาสได้เลี้ยงหมาของตัวเองมากขึ้น
เวลานี้อาจไม่เหมาะที่จะเจอครอบครัวฉัน
หมาป่าตัวเมีย
หมาป่าไม่ได้คุยกันเฉยๆ
พวกมันบอกกันและกันว่าตัวเองอยู่ตรงไหน
ไม่งั้นตัวเมียจะรู้ได้ไงว่าต้องมาที่ห้องใต้ดิน
พวกมันดูดีใจมากที่ได้เจอกัน
สงสัยจังว่าการมาตามหากัน คือเหตุผลที่พวกมันทิ้งฝูงใช่ไหม
- ไม่นะ ปั๊กสลีย์ อย่า - ปั๊กสลีย์
เจน ทำไงกันดี
ตามหามันแล้วพามันมาห่างๆ จากหมาป่า
- ฉันไล่ตามมันไปเอง - ส่วนเราจะไปดักทางนี้
โอเค
เฮ้ ซาเดีย
เฮ้ เจน
เธอโอเคไหม
ไม่เท่าไร
ปั๊กสลีย์ปลอกคอหลุด และมันวิ่งหนีฉันกับเดวิดไป
- ว่าไงนะ - นี่ยังไม่ใช่ส่วนที่แย่ที่สุด
มันถูกไล่ล่าโดยหมาป่าสองตัวที่อาจจะอยากกินมัน
ท่าไม่ดีเลย แต่นี่ไม่ใช่ครั้งแรกที่เคยเกิดขึ้น
เรื่องวิ่งหนีน่ะ ไม่ใช่เรื่องหมาป่า
- ไปตามหามันด้วยกันเถอะ เร็วเข้า - โอเค
- ปั๊กสลีย์ - ปั๊กสลีย์
- มานี่เร็วเจ้าหนู
ปั๊กสลีย์
กระต่ายน่ารักจัง
ขอบใจจ้ะ มันชื่อเจ้าเคี้ยวตุ้ย
ฉันได้มันมาตั้งแต่ฉันยังเล็ก พ่อเป็นคนเอามาให้
แม่ฉันก็ให้เจ้าเคราเทาตอนฉันยังเล็กเหมือนกัน
ปั๊กสลีย์
ทำไมเธอถึงไปนั่งตรงบันไดกับมันล่ะ
ฉันว่าฉันคงรู้ตัวแล้วว่ากำลังจะย้ายไปจากที่นี่
เธอไม่ตื่นเต้นเหรอ
ตื่นเต้นสิ แต่ฉันก็…
ไม่รู้เหมือนกัน… กลัวนิดๆ มั้ง
กลัวอะไร
อยู่ด้วยตัวเองในสถานที่ใหม่ ที่ฉันไม่รู้จักใครเลย
ทำให้ฉันสงสัยขึ้นมาเลยว่าหมาป่าที่ฉันตามอยู่
กลัวที่ต้องอยู่ตัวเดียวไหม
หมาป่ากลัวเป็นด้วยเหรอ
- ปั๊กสลีย์ล่ะกลัวเป็นไหม - เป็นสิ
ดอกไม้ไฟ ฟ้าร้อง รถเก็บขยะ…
และทุกครั้งที่มันเห็นตัวเองในกระจก
"ถ้าคุณใช้ชีวิตอยู่กับสุนัข
ไม่มีทางที่คุณจะไม่รู้ว่าสัตว์ก็มีบุคลิก ความคิด และความรู้สึกเหมือนกัน"
เจน กูดอลล์พูดไว้
ถ้าปั๊กสลีย์มีความรู้สึก สัตว์ทุกชนิดก็มีเหมือนกันสิ
แต่หมาป่าต้องกลัวอะไรเหรอ
หลายอย่างเลย คนล่าสัตว์และพรานเถื่อน แม้แต่หมาป่าฝูงอื่นก็ด้วย
หมาป่าโจมตีกันเองด้วยเหรอ
แน่นอน พวกมันโจมตีกัน หากว่าเข้าใกล้อาณาเขตของอีกฝ่ายมากไป
เป็นหมาป่านี่ไม่ง่ายเลยเนอะ
ใช่
บางทีการเป็นคนก็ไม่ง่ายเหมือนกัน
แต่เชื่อสิว่าถ้าหมาป่ายังผ่านมันไปได้…
ฉันก็ต้องรับมือกับการย้ายที่อยู่ได้ใช่ไหม
ฉันว่าฉันต้องกล้าหาญเหมือนหมาป่าแล้ว
ฉันอยู่กับพ่อแม่ตลอดไปไม่ได้
อยู่กับพ่อแม่ตลอดไปไม่ได้ เหมือนหมาป่าเลย
ฉันจะไปตามหาปั๊กสลีย์ข้างนอก
เธอตามหาเขาในนี้ต่อไป ขอบคุณที่ช่วยนะ ซาเดีย
เราช่วยกันต่างหาก
ปั๊กสลีย์
เดวิด
เจอมันรึยัง
ยัง แต่ซาเดียช่วยให้ฉันได้คำตอบ ว่าทำไมหมาป่าถึงทิ้งฝูง
พวกมันอยู่กับพ่อแม่ตลอดไปไม่ได้ เหมือนซาเดียไง
ฉันไม่เข้าใจ
ไว้จะอธิบายทีหลัง และฉันก็รู้แล้วด้วยว่าจะตามหาปั๊กสลีย์ยังไง
ยังไงเหรอ
ยังไม่เข้าใจอยู่ดี
ไม่ต้องห่วง เดี๋ยวก็เข้าใจ
พวกมันอยู่นั่น ปั๊กสลีย์ด้วย
เราต้องล่อพวกมันออกมาห่างๆ
จำที่เราคุยกันได้ไหม นับสามนะ หนึ่ง สอง สาม
พวกมันไปแล้ว
ปั๊กสลีย์
ปั๊กสลีย์ ฉันมาช่วยแกแล้ว
ขอโทษที่ทำแกหลุดไปนะ
แล้วแกก็เกือบถูกหมาป่ากินซะแล้วสิ
แต่ฉันจะไม่ปล่อยให้เกิดขึ้นอีกเป็นอันขาด
สรุปคือหมาป่าหอนเพื่อตามหากัน และเพื่อไล่ตัวอื่นๆ ไป
ฉันจำได้ว่าฝูงหมาป่าไม่ชอบ เวลาที่หมาป่าตัวอื่นรุกล้ำอาณาเขต
ฉันเลยคิดว่าพวกมันช่วยกันหอน เพื่อไล่หมาป่าตัวอื่นออกไป
เธอกะจะทำยังไงถ้ามันไม่ได้ผล
เป็นคำถามที่ดี แต่ฉันดีใจที่มันได้ผล
พาแกกลับไปหาฝูงของแกกัน ปั๊กสลีย์
- ปั๊กสลีย์ เฮ้ ดีใจจังที่เจอแก - เฮ้ ตายจริง
เลิกหนีออกจากบ้านได้แล้ว เจ้าลูกปั๊ก
ขอโทษครับที่ผมทำมันหลุด
ไม่เป็นไรจ้ะ อย่างน้อยพวกเธอก็ช่วยมันจากหมาป่าได้
ไว้หนูค่อยอธิบาย
หนูอธิบายตอนนี้ก็ได้ค่ะ
เราค้นพบว่าหมาป่าหอนเพื่อคุยกัน แล้วก็เหมือนกับซาเดีย
พวกมันออกมาใช้ชีวิตเอง เพราะอาศัยอยู่กับพ่อแม่ตลอดไปไม่ได้
ไม่ได้เหรอ
ไม่ได้ ต้องให้โอกาสคนได้เติบโต เพื่อเป็นตัวของตัวเอง
หมาป่าก็ด้วย
ใช่เลยค่ะ นี่คือวิธีเกิดหมาป่าฝูงใหม่ๆ
แต่ลูกไม่ต้องทำทุกอย่าง เหมือนหมาป่าก็ได้จริงไหม
เพราะมันยิ่งยากสำหรับหมาป่าที่จะทิ้งบ้านไป
- ทำไมล่ะ - เพราะพวกมันถูกจับและถูกล่า
โดยคนที่ไม่เข้าใจพวกมัน
ตอนแรกผมก็ไม่เข้าใจ
ตอนนี้ฉันเข้าใจแล้วว่าถ้าเรารักหมา เราก็ควรรักหมาป่าเหมือนกัน
เพราะพวกมันต่างก็มีความรู้สึก
แม่งงไปหมดแล้ว
ไว้หนูจะอธิบายบนรถค่ะ
โอเคจ้ะ
หายใจลึกๆ ก่อน โอเคนะ
บายจ้ะทุกคน
- บาย - บาย
- เดินทางปลอดภัยนะครับ - ขอบใจจ้ะ
เจน เธอว่าเราควรเริ่มทำธุรกิจ พาหมาไปเดินเล่นไหม
ฉันอยากใช้เวลาอยู่กับหมาให้มากขึ้น
ความคิดดีนี่
แต่ก่อนเราจะทำแบบนั้น ฉันมีบรรพบุรุษหมาสองสามตัว
ที่ฉันอยากใช้เวลาร่วมกับพวกมัน
หมาป่าดูน่ารักดีเมื่ออยู่ไกลๆ
และไม่ใช่ตอนที่พวกมันพยายามกินปั๊กสลีย์ด้วย
รู้ไหมว่าอะไรน่ารักกว่าหมาป่าโตเต็มวัย
เดี๋ยวพวกมันจะขุดโพรง เพื่อเป็นที่ให้ลูกหมาป่าเกิด
แล้วฝูงใหม่ก็จะเริ่มขยายใหญ่ขึ้น
ลูกหมาป่าเหรอ ฉันต้องเห็นกับตาให้ได้
อย่าลืมว่าพ่อแม่หมาป่าหวงลูกมาก
อย่างที่บอก "ดูน่ารักดีเมื่ออยู่ไกลๆ"
มาช่วยกันอนุรักษ์หมาป่า
เจอแล้ว
ฉันว่าเราใช้ไอ้นี่ทำป้าย สำหรับธุรกิจพาหมาไปเดินเล่นของเราได้
เยี่ยม
ทำอะไรอยู่เหรอ
พยายามหาสัญญาณวายฟายอยู่
เราจะได้โทรคุยกับ ดร.จอห์น ลินเนลล์แล้ว
นักวิทยาศาสตร์ด้านหมาป่าเหรอ
เขาอาจมีเคล็ดลับให้ธุรกิจใหม่ของเรา
เชื่อมต่อได้แล้ว
ได้เวลาพอดีเป๊ะ
ไงเจน ไงเดวิด
หวัดดี ดร.จอห์น
เรียกฉันว่าจอห์นเฉยๆ ก็ได้
หวัดดีค่ะ จอห์น ขอบคุณมากที่วันนี้มาคุยกับเราเรื่องหมาป่า
ด้วยความยินดีเลย ฉันรู้สึกดีเสมอที่ได้คุยเรื่องหมาป่ากับคนอื่น
หมาด้วยครับ
เรากำลังจะทำธุรกิจพาหมาไปเดินเล่น
เพราะเจนชอบเดินเล่น และผมชอบหมา
เจ๋งมาก เพราะหมาต้องการการออกกำลังกายเยอะๆ
เหมือนหมาป่า ญาติในป่าของพวกมัน
หมาเกี่ยวข้องกับหมาป่ายังไงคะ
หมาคือหมาป่านั่นแหละ
หมาป่าที่ไม่โต
หมายความว่าไงครับ
หมามีพฤติกรรมเหมือนลูกหมาป่าตลอดชีวิตของมัน
ในป่านั้น หมาป่ารุ่นเด็กต้องเติบโต
มันจะเริ่มท้าทายตัวที่แก่กว่าในฝูง
หมาไม่จำเป็นต้องทำแบบนั้น
เราให้อาหารมัน มันไม่ต้องท้าทายอะไรเรา
มันอยู่ในโหมดลูกหมาตัวน้อยน่ารักไปตลอดชีวิต
มีอะไรเหมือนกันอีกไหมคะ
มีสิ พวกมันสื่อสารเหมือนกัน
พวกมันส่ายหางเวลามีความสุข
หูตั้งและลู่ลงเวลาที่มีความสุขและเศร้า
พวกมันแยกเขี้ยวเวลาโกรธหรือกลัว
พวกมันหอนเหมือนกันด้วยครับ
เราถึงช่วยปั๊กสลีย์จากหมาป่าได้
การหอนช่วยให้เราทำภารกิจหมาป่าวันนี้ได้
หอน หมายถึงแบบนี้ใช่ไหม
เหมือนที่เราทำเปี๊ยบเลย
หมาป่าต้องอยู่ในป่าไหมคะ
เป็นคำถามที่ดีมาก เจน
หมาป่าในยุโรปไม่จำเป็นต้องอยู่ในป่า
พวกมันอยู่ในไร่นาและย่านชนบทได้ มักจะอยู่ใกล้คนมากกว่า
แปลว่าพวกเขามีหมาป่า อยู่ในสวนหลังบ้านเหรอครับ
ใช่ แต่ไม่ใช่ทุกคนจะชอบ ที่มีหมาป่าอยู่ในสวนหลังบ้าน
เราแค่ต้องช่วยให้เกษตรกร คนเลี้ยงแกะ
และคนอื่นๆ ที่อยู่แถบชนบท เรียนรู้วิธีอยู่ร่วมกับหมาป่า
สอนเกษตรกรให้ใช้สุนัขอารักขา
และรั้วไฟฟ้า เพื่อปกป้องสัตว์ของพวกเขาให้ปลอดภัย
การปกป้องสัตว์ในฟาร์ม คือก้าวแรกในการปกป้องหมาป่า
ทำไมหมาป่าถึงสำคัญเหรอครับ
โลกของเราต้องมีสัตว์
หมาป่ายังดูสวยงามอีกด้วย และเราต้องการสิ่งสวยงามในชีวิตให้มากขึ้น
แต่ที่สำคัญที่สุดคือพวกมันมีสิทธิ์จะอยู่บนโลกนี้
เราเป็นใครถึงจะไปห้ามพวกมันไม่ให้อยู่
พวกมันดูสวยงามจริงๆ ครับ
เราจะช่วยยังไงได้บ้างคะ
เราต้องทำลายความเชื่อว่าหมาป่าเป็นตัวร้าย
เรียนรู้ความเหมือนกัน ระหว่างครอบครัวหมาป่ากับครอบครัวมนุษย์
ทั้งสองฝ่ายต่างก็ต้องเลี้ยงลูก มีอารมณ์ และเป็นตัวของตัวเอง
การช่วยให้คนมองโลกผ่านมุมมองของหมาป่า
จะช่วยให้คนมองโลก ผ่านมุมมองของคนอื่นได้เช่นกัน
เราทุกคนร่วมมือกันเพื่อช่วยหมาป่าได้ใช่ไหมคะ
แน่นอน และพวกเธอไม่ได้เด็ก เกินกว่าจะแสดงความรู้สึกออกมา
เพราะงั้นก็ขอให้ผู้ใหญ่ ช่วยเขียนจดหมายถึงรัฐบาลท้องถิ่น
และแสดงความห่วงใยที่พวกเธอมี ต่อการปฏิบัติต่อสัตว์ป่า
เป็นความคิดที่เยี่ยมมาก
เราเริ่มจากวันนี้เลย กับคนที่เราเจอตอนพาหมาไปเดินเล่น
และฉันจะขอให้พ่อทั้งสองคนช่วยเขียนจดหมาย
- ขอบคุณ จอห์น - ยินดีจ้ะ
อนาคตของหมาป่าและสัตว์ป่าทั้งหมด
ขึ้นอยู่กับคนรุ่นเยาว์อย่างพวกเธอ ที่จะคอยดูแลพวกมัน
ขอให้โชคดีกับการผจญภัยต่อจากนี้นะ
บาย
เร็วเข้า เก็บห้องกัน ฉันจะได้เอารูปจอห์นไปแปะบนกำแพงฮีโร่
(ดร.จอห์น ลินเนลล์ นักวิจัยความขัดแย้งของมนุษย์กับหมาป่า)
ฉันว่าเราควรตั้งชื่อธุรกิจของเราว่า "เดินป่ากับเดวิดและเจน"
- ทำไมชื่อนายมาก่อนล่ะ - เรียงตามตัวอักษรไง
นายคงคิดไอเดียนี้ไม่ออกหรอก ถ้าไม่ได้ทำภารกิจหมาป่า
และฉันเป็นคนต้นคิด
ก็จริง งั้น "เดินป่ากับเพื่อนซี้สองคน" ล่ะเป็นไง
ตกลง
คำบรรยายโดย ชลันธร เรืองภักดี